stanford-oval/wikipedia huggingface dataset:
เดอะคิงออฟไฟเทอส์ XIV
การพัฒนา

บริษัท เอสเอ็นเค ได้ประกาศว่าเกมนี้จะมีผู้พัฒนาระบบการเล่นจากเกมสตรีทไฟเตอร์ IV คือยาซูยูกิ โอดะ จะมาดูแลระบบการเล่นของเกมนี้ เมื่อวันที่ 5 ธันวาคม พ.ศ. 2558 ทางบริษัท เอสเอ็นเค ประกาศว่าเกมนี้จะมีตัวละครให้เล่นถึง 50 คนและตัวเกมได้พัฒนาไปแล้วกว่า 70% นอกจากนี้พวกเขายังแถลงว่าภาคนี้จะยังไม่มีระบบใหม่ ซึ่งส่วนใหญ่จะเป็นการปรับปรุงมาจากภาคก่อน (KOFXIII)
หลังจากที่เกมได้มีการเปิดตัวทีเซอร์ของเกมอย่างเป็นทางการเมื่อวันที่ 25 เมษายน พ.ศ. 2559 ทางบริษัท เอสเอ็นเค ประกาศว่าจะมีเคียว คุซานางิในชุดดั้งเดิมของซีรีส์ออกมาให้ได้ใช้สำหรับผู้ที่สั่งจองเกมล่วงหน้า ในขณะที่ทางบริษัท แอทลาส ผู้จัดจำหน่ายเกมในประเทศสหรัฐอเมริกาจะวางจำหน่ายเกมแบบชุดสำหรับนักสะสม ที่ประกอบไปด้วยตัวเกม แผ่นซีดีเพลงประกอบเกม รวมไปถึงหนังสือภาพของเกม
นับตั้งแต่เข้าปี พ.ศ. 2560 บริษัท เอสเอ็นเค ได้ทำการปรับปรุงระบบและอัปเดตตัวเกมเรื่อยมา อย่างเช่นการปรับปรุงกราฟิกในเกมทั้งสีและแสงเงาให้สวยงามทั้งตัวละครและฉากหลัง โดยที่การอัปเดตในครั้งนี้ผู้เล่นไม่มีการเสียค่าใช้จ่ายเพิ่มแต่อย่างใด ต่อมาในเดือนกุมภาพันธ์ มีการประกาศว่าจะออกชุดพิเศษของตัวละครทั้ง 5 คนคือ อิโอริ ยางามิ (ในรูปแบบชุดดั้งเดิมของซีรีส์), คูล่า, ซิลวี่, แองเจิล และเหมยเทียนคุน ซึ่งราคาจะต่างออกไปตามภูมิภาคนั้น ๆ จากนั้นในเดือนมีนาคม มีการประกาศตัวละครใหม่เพิ่มอีก 4 คนที่จะมาในรูปแบบ Downloadable Content (DLC) ซึ่งตัวละครเหล่านั้นได้แก่ วิป, ริวจิ ยามาซากิ, วาเนสซ่า และร็อค ฮาวเวิร์ด และในเดือนเมษายน ทางบริษัท เอสเอ็นเค ได้ทำการอัปเดตตัวเกมอีกครั้ง (เป็นเวอร์ชัน 2.00) โดยที่จะเพิ่มฉากใหม่ เพิ่มเพลงใหม่ในเกม รวมไปถึงปรับความสมดุลของทุกตัวละครรวมไปถึงแก้ไขรายละเอียดของเกมให้ดีขึ้น นอกจากนี้เหล่าตัวละคร DLC ที่ได้ประกาศไปก่อนหน้านี้ ก็จะวางจำหน่ายในระบบออนไลน์ภายในเดือนเมษายน พ.ศ. 2560 ด้วยเช่นกัน
เมื่อเข้าสู่ปี พ.ศ. 2561 บริษัท เอสเอ็นเค ประกาศว่าจะทำการปรับปรุงและอัปเดตตัวเกมอีกครั้ง โดยที่จะใช้ชื่อในการอัปเดตครั้งนี้คือเวอร์ชัน 3.00 โดยที่มีการประกาศตัวละครใหม่อีก 4 คนที่จะมาในรูปแบบ DLC โดยที่ตัวละครที่ประกาศออกมานั้นได้แก่ ออสวอลด์, ไฮเดิร์น, นาจด์ (ตัวละครใหม่) และบลู แมรี่ อย่างไรก็ตามตัวละคร DLC ทั้ง 4 คนนี้จะวางจำหน่ายในระบบออนไลน์ในวันที่ 12 เมษายน พ.ศ. 2561
แหล่งข้อมูลอื่น

The King of Fighters XIV Japanese site
The King of Fighters XIV North American site
เดอะคิงออฟไฟเทอส์ XIV ที่เฟซบุ๊ก
| ด ค กเดอะคิงออฟไฟเทอส์ |
| --- | --- |
วิดีโอเกม:  เดอะคิงออฟไฟเทอส์ XIII  เดอะคิงออฟไฟเทอส์ XIV  เดอะคิงออฟไฟเทอส์ XV 
ตัวละคร:  ไก เทนโด้  คิง  คิม คัพฮวาน  เคียว คุซานางิ  จุน ฮุน  โจ ฮิงาชิ  เชอร์มี่  โช ฮายาเตะ  ตั้วหลง  นาโครูรู  เทอร์รี่ โบการ์ด  เบนิมารุ นิไกโด  ไบรอัน แบทเลอร์  มาโคโตะ มิโซกูชิ  เมย์ ลี  ไม ชิรานุอิ  ยูริ ซากาซากิ  ร็อค ฮาวเวิร์ด  เรียว ซากาซากิ  โรเบิร์ต การ์เซีย  ลัคกี้ กลาวเบอร์  หัวใจ  อาเธน่า อาซามิยะ  อิโอริ ยางามิ  แอช คริมสัน  แอนดี โบการ์ด  ฮัตโตริ ฮันโซ  เฮฟวี่ ดี!  ไฮเดิร์น  K'  K9999  8 ขุนพลแห่งโอโรจิ 
นักพัฒนา:  ทากาชิ นิชิยามะ  ยาซูยูกิ โอดะ 
ส่วนเกี่ยวข้อง:  นีโอจีโอ แบทเทิล โคลีเซียม  แคปคอม vs. เอสเอ็นเค 2 
โจ ฮิกาชิ และ คิง สองนักมวยไทยผู้เข้าร่วมทำศึกในภาคนี้
กองกำลังชิงตัวประกัน

กองกำลังชิงตัวประกัน (อาหรับ: قوة إنقاذ الرهائن; อังกฤษ: Hostage Rescue Force) เป็นหน่วยต่อต้านการก่อการร้ายและชิงตัวประกันที่สำคัญที่สุดของประเทศอียิปต์ ซึ่งอยู่ในสังกัดกรมความมั่นคงแห่งชาติของกระทรวงมหาดไทยแห่งประเทศอียิปต์
กระต่าย โดนสโสฤทธิ์

กระต่าย โดนสโสฤทธิ์ (ลาว: ກະຕ່າຍ ໂດນສະໂສລິດ; 12 กรกฎาคม พ.ศ. 2447 — 29 ธันวาคม พ.ศ. 2512) เป็นนักการเมือง นักเขียน และนายกรัฐมนตรีแห่งพระราชอาณาจักรลาว (2497–99)
หลังจากที่ทำงานเป็นข้าราชการพลเรือน กะต่ายเป็นโฆษกหัวหน้าขบวนการต่อต้านแห่งชาติกับญี่ปุ่นและฝรั่งเศส ระหว่างและหลังสงครามโลกครั้งที่สอง เขาเป็นรัฐมนตรีว่าการกระทรวงการคลังในรัฐบาลเฉพาะกาล เขามีส่วนร่วมกับรัฐบาลในการเนรเทศไปประเทศไทย เขาตีพิมพ์หนังสือพิมพ์โดยใช้นามแฝง
หลังจากที่กลับไปเวียงจันทน์ในปี พ.ศ. 2492 ได้รับเลือกตั้งเป็นนายกรัฐมนตรีในปี พ.ศ. 2497 ในตำแหน่งที่เขาดำรงอยู่บนความกลัวของสหรัฐอเมริกาต่อเวียดมินห์ที่บุกรุกลาวที่จะได้รับความช่วยเหลืออย่างมากสำหรับประเทศของเขา เขาพ้นจากตำแหน่งในปีพ.ศ. 2499 โดยผู้ดำรงตำแหน่งคนต่อไปคือเจ้าสุวรรณภูมา
กระต่าย โดนสโสฤทธิ์เสียชีวิตในเวียงจันทน์ ประเทศลาว
| ก่อนหน้า |  | กระต่าย โดนสโสฤทธิ์ |  | ถัดไป |
| --- | --- | --- | --- | --- |
| เจ้าสุวรรณภูมา |  |   นายกรัฐมนตรีแห่งพระราชอาณาจักรลาว  (25 พฤศจิกายน พ.ศ. 2497 – 21 มีนาคม พ.ศ. 2499) |  | เจ้าสุวรรณภูมา |
| ด ค กนายกรัฐมนตรีลาว |
| --- | --- | --- |
| ราชอาณาจักรหลวงพระบาง |  เจ้าเพชรราช รัตนวงศา  |    |
| ราชอาณาจักรลาว |  พระยาคำม้าว วิไล  เจ้าจินดาวงศ์  เจ้าสุวรรณราช  เจ้าบุญอุ้ม ณ จำปาศักดิ์  ผุย ชนะนิกร  เจ้าฟ้าสว่างวัฒนา  เจ้าสุวรรณภูมา  กระต่าย โดนสโสฤทธิ์  เจ้าสุวรรณภูมา  ผุย ชนะนิกร  สุนทอน ปะถำมะวง  กุ อภัย  เจ้าสมสนิท วงกตรัตนะ  เจ้าสุวรรณภูมา  เจ้าบุญอุ้ม ณ จำปาศักดิ์  เจ้าสุวรรณภูมา  |    |
| สาธารณรัฐประชาธิปไตยประชาชนลาว |  ไกสอน พมวิหาน  คำไต สีพันดอน  สีสะหวาด แก้วบุนพัน  บุนยัง วอละจิด  บัวสอน บุบผาวัน  ทองสิง ทำมะวง  ทองลุน สีสุลิด  พันคำ วิพาวัน  สอนไซ สีพันดอน  |    |
↑  อมรวงศ์วิจิตร (หม่อมราชวงศ์ปฐม คเนจร), หม่อม (2527). ตำนานเมืองจำปาศักดิ์ ฉบับหม่อมอมรวงศ์วิจิตร (ม.ร.ว.ปฐม คเนจร) เรียบเรียง (PDF). ม.ป.ท.: ม.ป.พ. ISBN 974-7922-53-3.
โรแมนซ์ออฟเดอะทรีคิงดัมส์ VI: อะเวกเคนนิงออฟเดอะดรากอน

| โรแมนซ์ออฟเดอะทรีคิงดัมส์ VI: อะเวกเคนนิงออฟเดอะดรากอน |
| --- | --- |
ภาพปกเวอร์ชันเพลย์สเตชันในทวีปอเมริกาเหนือ
ผู้พัฒนา: โคเอ
ผู้จัดจำหน่าย: โคเอ
กำกับ: ชิเงกิ นากายามะ
ชุด: โรแมนซ์ออฟเดอะทรีคิงดัมส์
เครื่องเล่น: ดรีมแคสต์, วินโดวส์ 95, เพลย์สเตชัน, เพลย์สเตชัน พอร์เทเบิล
วางจำหน่าย: เพลย์สเตชัน ญี่ปุ่น: 8 ตุลาคม ค.ศ. 1998 อเมริกาเหนือ: 31 มีนาคม ค.ศ. 2000ดรีมแคสต์ ญี่ปุ่น: 25 มีนาคม ค.ศ. 1999เพลย์สเตชัน พอร์เทเบิล ญี่ปุ่น: 9 พฤศจิกายน ค.ศ. 2006
แนว: วางแผนผลัดกันเล่น
รูปแบบ: ผู้เล่นเดี่ยว, หลายผู้เล่น (สูงสุด 8 คน)
โรแมนซ์ออฟเดอะทรีคิงดัมส์ VI: อะเวกเคนนิงออฟเดอะดรากอน (อังกฤษ: Romance of the Three Kingdoms VI: Awakening of the Dragon; ญี่ปุ่น: 三國志VI) เป็นภาคที่ 6 ในซีรีส์โรแมนซ์ออฟเดอะทรีคิงดัมส์ที่มีชื่อเสียงของบริษัทโคเอ
ชุดเพาเวอร์อัป

ชุดเพาเวอร์อัปมีคุณสมบัติดังต่อไปนี้:
โหมดจำลองยุทธวิธีใหม่ โหมดนี้ประกอบด้วยยุทธการทางประวัติศาสตร์
เพิ่มเหตุการณ์
3 สถานการณ์ใหม่ และ 5 สถานการณ์สั้นใหม่
โหมดดวล เพิ่มการดวลประลองยุทธ์
บันทึกสำหรับกิจกรรมของผู้เล่น
แก้ไขปรับแต่งนายพล, เมือง, อาณาจักร, การสร้างไอเทม
แหล่งข้อมูลอื่น

Japan Gamecity RTK6 for PSP page
Japan Gamecity RTK6 power up kit page
โรแมนซ์ออฟเดอะทรีคิงดัมส์ VI: อะเวกเคนนิงออฟเดอะดรากอน ที่ MobyGames
เดอะเฮาส์ออฟเดอะเดด

| เดอะเฮาส์ออฟเดอะเดด |
| --- | --- |
โลโก้ของเกมภาคแรกและเกมภาคสอง รวมถึงการปรากฏตัวในเกมอื่น ๆ ส่วนภาคต่อมามีโลโก้และสไตล์ของตัวเอง
ประเภท: เกมยิงที่ไม่ต้องเดิน ไลต์กันชูตเตอร์
ผู้พัฒนา: เซกา วาวเอนเตอร์เทนเมนต์
ผู้จัดจำหน่าย: เซกา
ระบบปฏิบัติการ: อาร์เคด, แซทเทิร์น, ไมโครซอฟท์ วินโดวส์, ดรีมแคสต์, เพลย์สเตชัน 2, เกมบอยอัดวานซ์, เอกซ์บอกซ์, นินเท็นโด ดีเอส, วี, เพลย์สเตชัน 3, โทรศัพท์เคลื่อนที่, สตีม, แอนดรอยด์, ไอโอเอส, นินเท็นโด สวิตช์
วางจำหน่ายครั้งแรก: เดอะเฮาส์ออฟเดอะเดด ค.ศ. 1996
จำหน่ายครั้งล่าสุด: เฮาส์ออฟเดอะเดด: สการ์เล็ตดอว์น ค.ศ. 2018
เดอะเฮาส์ออฟเดอะเดด (ญี่ปุ่น: ザ・ハウス・オブ・ザ・デッドシリーズ; อังกฤษ: The House of the Dead) เป็นแฟรนไชส์วิดีโอเกมประเภทเกมยิงที่ไม่ต้องเดินแนวสยองขวัญที่สร้างโดยเซกาในปี ค.ศ. 1996 ซึ่งเปิดตัวครั้งแรกในระบบอาร์เคดโดยใช้ไลต์กันกับแพลตฟอร์ม แต่สามารถเล่นด้วยคอนโทรลเลอร์มาตรฐานกับเครื่องเกมคอนโซล และเมาส์หรือคีย์บอร์ดกับคอมพิวเตอร์ที่บ้านได้ สำหรับภาค III และ 4 ของเพลย์สเตชัน เน็ตเวิร์ก นั้น สามารถเล่นได้โดยใช้คอนโทรลเลอร์เพลย์สเตชัน มูฟ
จนถึงปี ค.ศ. 2018 มีเกมเดอะเฮาส์ออฟเดอะเดดในรูปแบบเกมยิงที่ไม่ต้องเดินมุมมองบุคคลที่หนึ่งมาแล้วหกเกม ซีรีส์หลักทั้งหมดมีพื้นฐานร่วมกันของสายลับคู่หนึ่งที่ร่วมมือกันเพื่อต่อสู้กับฝูงอันเดดที่ถูกดัดแปลงทางชีววิทยา (เรียกว่า 'มนุษย์กลายพันธุ์' ในภาคโอเวอร์คิล) เกมจะแบ่งออกเป็นแต่ละตอน ซึ่งแต่ละบทจะจบลงด้วยการต่อสู้กับบอสที่มักจะเป็นสิ่งมีชีวิตขนาดใหญ่ที่น่ากลัว บอสในสี่เกมแรกและเกมที่หกล้วนตั้งชื่อตามไพ่ชุดใหญ่ของไพ่ทาโรต์ลึกลับ
องค์ประกอบการเล่นเกมแตกต่างกันไปตามภาคต่าง ๆ ในซีรีส์ โดยแต่ละภาคมีตัวละคร, อาวุธปืน และประเภทของศัตรูที่แตกต่างกัน ในหลาย ๆ เกมมีเส้นทางที่แตกแขนง (กำหนดโดยการกระทำของคน ๆ หนึ่ง) และโบนัสที่ปลดล็อกได้ พร้อมกับตอนจบที่แตกต่างกันตามการกระทำของคน ๆ หนึ่ง
นอกจากนี้ ยังมีการสร้างภาคแยกไปยังโครงเรื่องหลักอีกหลายเรื่อง (รวมถึงเกมพินบอลเสมือนจริง, บทช่วยสอนภาษาอังกฤษ และแบบฝึกหัดการพิมพ์ดีด) รวมถึงภาพยนตร์สองเรื่อง นอกจากนี้ ตัวละครศัตรูที่ได้คัดเลือกที่ปรากฏในสองภาคแรกได้รับการดัดแปลงให้เป็นแอ็กชันฟิกเกอร์โดยแพลิเซดทอยส์ แต่ก็ได้ยกเลิกไลน์ของเล่นที่สองก่อนเปิดตัวทางหลักเนื่องจากผลตอบแทนที่จำกัดจากซีรีส์แรก
เดอะเฮาส์ออฟเดอะเดด พร้อมด้วยเรซิเดนต์อีวิลได้เครดิตกับวิดีโอเกมซอมบีที่ได้รับความนิยม เช่นเดียวกับการทำให้ซอมบีเป็นที่นิยมอีกครั้งในวัฒนธรรมกระแสหลักตั้งแต่ปลายคริสต์ทศวรรษ 1990 เป็นต้นมา ซึ่งนำไปสู่ความสนใจในภาพยนตร์ซอมบีที่ได้เริ่มใหม่ในช่วงคริสต์ทศวรรษ 2000 นอกจากนี้ เดอะเฮาส์ออฟเดอะเดดยังได้รับเครดิตจากการนำเสนอซอมบีที่วิ่งเร็ว ซึ่งได้รับความนิยมในภาพยนตร์และวิดีโอเกมซอมบีในช่วงคริสต์ทศวรรษ 2000
รูปแบบการเล่น

รูปแบบการเล่นหลักเป็นกลไกแบบเกมยิงที่ไม่ต้องเดิน ผู้เล่นจะต้องเคลียร์แอเรียของศัตรูก่อนที่จะก้าวไปยังแอเรียถัดไป สองภาคแรกใช้ปืนพก, ภาคสามใช้ปืนลูกซอง, ภาคสี่และภาคสการ์เล็ตดอว์นใช้ปืนกลมือ ส่วนภาคโอเวอร์คิลมีอาวุธปืนที่แตกต่างกันซึ่งสามารถเปลี่ยนได้ตามความต้องการของผู้เล่น ซึ่งคำแนะนำบนตู้เกมระบุว่าการยิงหัวเป็นวิธีที่มีประสิทธิภาพที่สุดในการฆ่าซอมบี
การเคลียร์สำเร็จจะทำให้เกิดการต่อสู้กับบอส โดยก่อนการต่อสู้ส่วนใหญ่ เกมจะแสดงให้เห็นว่าจุดอ่อนของบอสคืออะไร ส่วนบอสสุดท้ายไม่มีจุดอ่อนที่สามารถระบุได้ หากบอสถูกยิงหลายครั้งมากพอมันก็จะหดตัว มิฉะนั้นมันจะพรากหนึ่งในชีวิตของผู้เล่นไป ในเกมส่วนใหญ่ บอสจะถูกตั้งชื่อตามไพ่ชุดใหญ่ นอกจากนี้ พวกมันยังถูกจำแนกตาม 'ประเภท' ซึ่งแสดงเป็นตัวเลขหรือตัวอักษรกรีก
นอกจากนั้น ยังมีเส้นทางแยกย่อยที่แตกต่างกันในเกม ซึ่งโดยปกติจะเข้าถึงได้โดยการยิงประตู หรือสิ่งของ และบางครั้งเมื่อพลเรือนถูกสังหาร
เดอะเฮาส์ออฟเดอะเดดสองภาคแรกให้ความสำคัญกับพลเรือน หากผู้เล่นช่วยชีวิตพลเรือนจากซอมบีได้สำเร็จ บางครั้งพลเรือนจะให้รางวัลแก่ผู้เล่นด้วยชีวิตที่เพิ่มขึ้น ส่วนภาคที่สี่ไม่มีพลเรือน ในขณะที่ภาคสามบางครั้งคู่หูของผู้เล่นจะประสบปัญหา และผู้เล่นจะได้รับรางวัลหากเขาหรือเธอช่วยชีวิตคู่หู ผู้เล่นยังสามารถได้รับชีวิตพิเศษโดยการยิงกล่อง, ลัง, แจกัน และทิวทัศน์ที่ทำลายล้างได้ ส่วนภาคสการ์เล็ตดอว์นได้นำเสนอพลเรือนจากสองภาคแรกอีกครั้ง ควบคู่ไปกับกลไกการช่วยเหลือพันธมิตรจากภาคสาม ตลอดจนควบคู่ไปกับกลไกใหม่ ๆ เช่น การสลับอาวุธ และเหตุการณ์ในเวลาอันรวดเร็ว
เกมหลักทั้งหมดมีฉากจบหลายแบบ ขึ้นอยู่กับว่าผู้เล่นทำได้ดีเพียงใดในแง่ของการช่วยเหลือพลเรือน, เปอร์เซ็นต์การยิง, คะแนน และชีวิตที่เหลืออยู่ เกมหลักทุกเกมยกเว้นเกมสุดท้ายมีฉากจบที่ "ไม่ดี" ซึ่งมักจะเกี่ยวข้องกับตัวละครตัวใดตัวหนึ่งที่กลายร่างเป็นซอมบี โดยในภาค 1 มีการเปลี่ยนตัวละครคือโซฟี ริชาดส์, ภาค 2 คือโกลด์แมน, ภาค III คือแดเนียล คิวเรียน และภาค 4 คือโกลด์แมนอีกครั้ง
ซีรีส์หลัก > เดอะเฮาส์ออฟเดอะเดด (ค.ศ. 1996)

ในวันที่ 18 ธันวาคม ค.ศ. 1998 ดร. คิวเรียน ผู้บ้าคลั่งและไม่แยแสได้วางแผนที่จะระดมกองทัพอันเดตของเขาเพื่อปะทะกับประชาชนที่ไม่เกิดความสงสัย เหล่าสายลับเอเอ็มเอส โธมัส โรแกน และ "จี" ถูกส่งไปที่คฤหาสน์ของเขาเพื่อหยุดยั้งแผนชั่วร้ายของคิวเรียน และช่วยเหลือโซฟี ริชาดส์ ผู้เป็นภรรยาในอนาคตของโรแกน
ใน ค.ศ. 2021 มีการประกาศรีเมกจากกเกมภาคแรกที่ชื่อเดอะเฮาส์ออฟเดอะเดด: รีเมก โดยฟอร์เอเวอร์เอนเตอร์เทนเมนต์สำหรับนินเท็นโด สวิตช์ โดยในเดือนธันวาคม ค.ศ. 2021 ได้มีการประกาศว่าเกมจะเลื่อนออกไปเป็นฤดูใบไม้ผลิ ค.ศ. 2022
ซีรีส์หลัก > เดอะเฮาส์ออฟเดอะเดด 2 (ค.ศ. 1998)

บทความหลัก: เดอะเฮาส์ออฟเดอะเดด 2
เมื่อวันที่ 26 กุมภาพันธ์ ค.ศ. 2000 เคเลบ โกลด์แมน ผู้เป็นนักวิทยาศาสตร์และนักธุรกิจเจ้าสัวได้เปิดเผยตัวว่าเป็นผู้บงการคดีคฤหาสน์คิวเรียนใน ค.ศ. 1994 และอ้างสิทธิความรับผิดชอบ โกลด์แมนประเดิมการระบาดของอันเดดในเมืองที่ไม่มีชื่อในประเทศอิตาลี ในขณะที่โครงการ "จักรพรรดิ" ของเขากำลังพัฒนา สายลับเอเอ็มเอสสองนายที่ชื่อเจมส์ เทเลอร์ และแกรี สจวร์ต ได้ถูกส่งไปเพื่อหยุดโกลด์แมน
ซีรีส์หลัก > เดอะเฮาส์ออฟเดอะเดด III (ค.ศ. 2002)

บทความหลัก: เดอะเฮาส์ออฟเดอะเดด III
แหล่งข้อมูลอื่น

เว็บไซต์ทางการ
| ด ค กเดอะเฮาส์ออฟเดอะเดด |
| --- | --- |
ซีรีส์หลัก:  เดอะเฮาส์ออฟเดอะเดด  เดอะเฮาส์ออฟเดอะเดด 2  เดอะเฮาส์ออฟเดอะเดด III  เดอะเฮาส์ออฟเดอะเดด 4  เฮาส์ออฟเดอะเดด: สการ์เล็ตดอว์น 
ภาคแยก:  ซอมบีรีเวนจ์  เดอะไทปิงออฟเดอะเดด  เดอะพินบอลออฟเดอะเดด  เดอะเฮาส์ออฟเดอะเดด: โอเวอร์คิล 
ฉบับรวม:  เดอะเฮาส์ออฟเดอะเดด 2 & 3 รีเทิร์น 
ภาพยนตร์:  ศพสู้คน  ศพสู้คน 2  เดดแอนด์เดดเดอร์ 
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ
เฮาส์ออฟเดอะเดด: สการ์เล็ตดอว์น

วิดีโอเกมปี ค.ศ. 2018
| เฮาส์ออฟเดอะเดด: สการ์เล็ตดอว์น |
| --- | --- |

ผู้พัฒนา: เซกา อินเตอร์แอ็กทีฟ
ชุด: เดอะเฮาส์ออฟเดอะเดด
เอนจิน: อันเรียลเอนจิน 4
เครื่องเล่น: อาร์เคด
วางจำหน่าย: ญี่ปุ่น: กันยายน ค.ศ. 2018 สหรัฐ: ตุลาคม ค.ศ. 2018
แนว: เกมยิงที่ไม่ต้องเดิน
รูปแบบ: ผู้เล่นเดี่ยว, หลายผู้เล่น
ระบบอาร์เคด: เซกา ออลส์
เฮาส์ออฟเดอะเดด: สการ์เล็ตดอว์น (ญี่ปุ่น: ハウス・オブ・ザ・デッド 〜スカーレット・ドーン〜; อังกฤษ: House of the Dead: Scarlet Dawn) เป็นเกมอาร์เคดแนวสยองขวัญในรูปแบบเกมยิงที่ไม่ต้องเดินที่พัฒนาโดยเซกา อินเตอร์แอ็กทีฟ และเป็นเกมลำดับที่ห้าในซีรีส์เดอะเฮาส์ออฟเดอะเดด หลังจากการเปิดตัวเดอะเฮาส์ออฟเดอะเดด 4 ในปี ค.ศ. 2005
เกมนี้มีกำหนดการทดสอบตลาดในวันที่ 19–21 มกราคม ค.ศ. 2018 ในอากิฮาบาระ ประเทศญี่ปุ่น ต่อมา เกมนี้เปิดตัวที่ทุกศูนย์อาร์เคดของญี่ปุ่นในเดือนกันยายน ค.ศ. 2018 และเปิดตัวในสหรัฐผ่านสถานที่ของเดฟแอนด์บัสเตอส์ในเดือนตุลาคม ค.ศ. 2018
โครงเรื่อง

ในปี ค.ศ. 2006 ซึ่งเป็นสามปีหลังจากเหตุการณ์เดอะเฮาส์ออฟเดอะเดด 4 เคต กรีน ร่วมมือกับไรอัน เทย์เลอร์ (เจมส์ ตัวละครเอกภาค 4 เป็นพี่ชายของไรอัน เทย์เลอร์ และที่ปรึกษาผู้ล่วงลับของเคต กรีน) ในภารกิจลับในงานเลี้ยงอาหารค่ำภายที่คฤหาสน์สแครโครแมนเนอร์ ซึ่งตั้งอยู่ในเขตชานเมืองของรัฐนิรนามในภูมิภาคนิวอิงแลนด์ของสหรัฐ ผู้จัดงานได้ปลดปล่อยกองทัพของสิ่งมีชีวิตกลายพันธุ์ของเขาเมื่อมารับประทานอาหารค่ำ เมื่อประจักษ์ชัดถึงภัยคุกคามของโลก เคตและไรอันจึงเริ่มภารกิจเพื่อหยุดยั้งผู้จัดงานและการจลาจลที่เขาได้เริ่มขึ้น
ขณะที่พวกเขาเดินผ่านคฤหาสน์ พวกเขาพบเบาะแสที่เกี่ยวข้องกับบุคลากรของดีบีอาร์ คอร์ปอเรชัน ได้แก่ ดร.รอย คิวเรียน, คาเลบ โกลด์แมน และชายลึกลับที่เคตระบุว่าเป็นธอร์นฮาร์ต ซึ่งเป็นลูกหลานของสมาชิกผู้ก่อตั้งบริษัท และผู้จัดงานของคฤหาสน์สแครโครแมนเนอร์ ในระหว่างการสำรวจคฤหาสน์ พวกเขาต่อสู้กับมนุษย์กลายพันธุ์ขนาดยักษ์ เช่น สิ่งมีชีวิตที่ฟื้นคืนชีพจากอุบัติการณ์คฤหาสน์คิวเรียนในปี ค.ศ. 1998, แชเรียต และแฮงด์แมน เช่นเดียวกับสิ่งมีชีวิตที่คล้ายปลาหมึกตัวใหม่ที่เรียกว่าพรีสเทส
หลังจากหลบหนีคฤหาสน์ที่พังทลายได้ เคตและไรอันต่อสู้ฝ่าฝูงซอมบีไปยังโบสถ์ใกล้ ๆ ซึ่งพวกเขาได้พบกับธอร์นฮาร์ต ที่ถูกเปิดเผยว่ายังมีชีวิตอยู่ เขาเปิดเผยว่าตัวเองเป็นผู้บงการเหตุการณ์ของเกม และบอกกับสองเจ้าหน้าที่ว่าจุดประสงค์ของบริษัทคือ "ล้าง" โลกแห่งสถานะปัจจุบัน และ "ก่อร่างใหม่" ในแบบของพวกเขาเอง จากนั้นเขาก็สร้างผลงานชิ้นเอกของเขาอย่างเดอะมูน ซึ่งเป็นสัตว์ประหลาดใหญ่มหึมาที่มีลักษณะคล้ายต้นไม้ที่มีความสามารถคล้ายกับเดอะซันจากเกมภาคสามและเดอะเวิลด์จากเกมภาคสี่ อีกทั้งมีความสามารถในการควบคุมลม พวกเขาต่อสู้กับมัน ในขณะที่มันค่อย ๆ กลายเป็นรูปร่างของมนุษย์และขนาดเท่าตึก 20 ชั้น จากนั้น ไรอันก็พยายามที่จะฆ่ามันด้วยความพยายามอย่างไม่คิดชีวิตโดยเอาท่อนเหล็กแทงทะลุหัว ในตอนแรกสิ่งนี้พิสูจน์ได้ว่าไม่ประสบความสำเร็จ แต่แล้วสายฟ้าก็ฟาดเข้ากับท่อนเหล็กที่เสียบทะลุศีรษะของเดอะมูน จึงทำให้เกิดกระแสไฟฟ้าดูดและฆ่ามันได้สำเร็จ
เช้าวันรุ่งขึ้น เคตและไรอันพักผ่อนขณะชมพระอาทิตย์ขึ้น ในขณะที่อดีตนึกถึงคติประจำใจของเจมส์ที่จะไม่สูญเสียความหวัง และต่อสู้จนถึงที่สุด
เกมนี้มีตอนจบสี่แบบ ซึ่งขึ้นอยู่กับสถานที่ที่ผู้เล่นเลือก ไม่เหมือนกับภาคก่อนหน้านี้ที่ไม่รวมตอนจบแบบกลายเป็นซอมบี
ตัวละคร

ไรอัน เทย์เลอร์: น้องชายของเจมส์ เทย์เลอร์ ที่เข้าร่วมกับเคตเพื่อไขคดีคฤหาสน์สแครโครแมนเนอร์
เคต กรีน: อดีตพาร์ตเนอร์ของเจมส์ เทย์เลอร์ ที่เข้าร่วมกับไรอันเพื่อไขคดีคฤหาสน์สแครโครแมนเนอร์
ธอร์นฮาร์ต: ผู้จัดงานของคฤหาสน์สแครโครแมนเนอร์ที่ปล่อยกองทัพสิ่งมีชีวิตกลายพันธุ์ของเขาใส่แขก นอกจากนี้เขายังได้รับการเปิดเผยว่าเป็น "บุคคลปริศนา" จากเดอะเฮาส์ออฟเดอะเดด III และเดอะเฮาส์ออฟเดอะเดด 4
บอส

เดอะแชเรียต (กลับมาจากเดอะเฮาส์ออฟเดอะเดด)
เดอะพรีสเทส
เดอะแฮงด์แมน (กลับมาจากเดอะเฮาส์ออฟเดอะเดด)
เดอะมูน
แหล่งข้อมูลอื่น

เว็บไซต์ทางการ
緋色すもも ที่เอกซ์ (ทวิตเตอร์)
| ด ค กเดอะเฮาส์ออฟเดอะเดด |
| --- | --- |
ซีรีส์หลัก:  เดอะเฮาส์ออฟเดอะเดด  เดอะเฮาส์ออฟเดอะเดด 2  เดอะเฮาส์ออฟเดอะเดด III  เดอะเฮาส์ออฟเดอะเดด 4  เฮาส์ออฟเดอะเดด: สการ์เล็ตดอว์น 
ภาคแยก:  ซอมบีรีเวนจ์  เดอะไทปิงออฟเดอะเดด  เดอะพินบอลออฟเดอะเดด  เดอะเฮาส์ออฟเดอะเดด: โอเวอร์คิล 
ฉบับรวม:  เดอะเฮาส์ออฟเดอะเดด 2 & 3 รีเทิร์น 
ภาพยนตร์:  ศพสู้คน  ศพสู้คน 2  เดดแอนด์เดดเดอร์
โอโตโบเกะนินจาโคลอสเซียม

วิดีโอเกม ค.ศ. 1995
| โอโตโบเกะนินจาโคลอสเซียม |
| --- | --- |
ภาพปกโอโตโบเกะนินจาโคลอสเซียม
ผู้พัฒนา: มินต์
ผู้จัดจำหน่าย: อินเทค
แต่งเพลง: สึกูชิ ซาซากิ   อากิฮิโกะ โมริ
เครื่องเล่น: ซูเปอร์แฟมิคอม
วางจำหน่าย: ญี่ปุ่น: 25 กุมภาพันธ์ ค.ศ. 1995
แนว: แอ็กชัน, ปริศนา
รูปแบบ: ผู้เล่นเดี่ยว   หลายผู้เล่น (ผู้เล่นสูงสุดสี่คน)
โอโตโบเกะนินจาโคลอสเซียม (ญี่ปุ่น: おとぼけ忍者コロシアム; อังกฤษ: Otoboke Ninja Colosseum) เป็นวิดีโอเกมแนวกลยุทธ์แอ็กชัน, วงกตเชิงกลยุทธ์เฉพาะของประเทศญี่ปุ่นที่พัฒนาโดยมินต์ และเผยแพร่โดยอินเทค ซึ่งเปิดตัวในปี ค.ศ. 1995
ซึ่งคนที่เคยเล่นบอมเบอร์แมนจะพบว่าโครงสร้างเกมจะคล้ายกัน
การตอบรับ

ในการเปิดตัว นิตยสารแฟมิคอม ซือชิน ได้ให้คะแนนเกมนี้ที่ 21 เต็ม 40
แหล่งข้อมูลอื่น

Otoboke Ninja Colosseum at superfamicom.org
おとぼけ忍者コロシアム / Otoboke Ninja Colosseum at super-famicom.jp (ญี่ปุ่น)
กองทัพกะเหรี่ยงพุทธประชาธิปไตย

| กองทัพกะเหรี่ยงพุทธประชาธิปไตย |
| --- | --- |
တိုးတက်သော ဗုဒ္ဓဘာသာ ကရင်အမျိုးသား တပ်ဖွဲ့   มีส่วนร่วมในความขัดแย้งภายในพม่า

ปฏิบัติการ: 2537 (2537)–2553 (2553)
แนวคิด: ลัทธิชาตินิยมกะเหรี่ยง พุทธศาสนาเถรวาท
ผู้นำ: อู ธุสะนะ
พื้นที่ปฏิบัติการ: รัฐกะเหรี่ยง, พม่า
พันธมิตร:  สหภาพพม่า  กองทัพพม่า 
ปรปักษ์: ระดับรัฐ  สหภาพพม่า (จนถึง 2537) ไม่ใช่รัฐ  สหภาพแห่งชาติกะเหรี่ยง  กองทัพปลดปล่อยแห่งชาติกะเหรี่ยง 
การสู้รบและสงคราม: ความขัดแย้งภายในพม่า ความขัดแย้งระหว่างพม่ากับกะเหรี่ยง การล่มสลายของมาเนอปลอว์  ยุทธการคอมูรา 
กองทัพกะเหรี่ยงพุทธประชาธิปไตย (อังกฤษ: Democratic Karen Buddhist Army; พม่า: ဒီမိုကရက်တစ် တိုးတက်သော ဗုဒ္ဓဘာသာ ကရင်တပ်မတော်) หรือย่อเป็น DKBA เป็นองค์กรของชาวกะเหรี่ยงที่นับถือศาสนาพุทธ ก่อตั้งเมื่อเดือนมกราคม พ.ศ. 2538 มีพื้นที่เคลื่อนไหวในอำเภอไล่ง์-บแหว่ รัฐกะเหรี่ยง แยกตัวมาจากสหภาพแห่งชาติกะเหรี่ยงเนื่องจากความขัดแย้งทางด้านศาสนากับชาวกะเหรี่ยงที่นับถือศาสนาคริสต์ในสหภาพ เป็นกลุ่มที่ทหารพม่าให้การสนับสนุนและช่วยกองทัพพม่าในการรบกับสหภาพแห่งชาติกะเหรี่ยง
เดอะคิงออฟไฟเทอส์ XV

| เดอะคิงออฟไฟเทอส์ XV |
| --- | --- |
ผู้พัฒนา: เอสเอ็นเค
ผู้จัดจำหน่าย: JP: เอสเอ็นเค NA: บันไดนัมโคเอนเตอร์เทนเมนต์ EU: พีคิวป์
กำกับ: เอสุเกะ โอกุระ
อำนวยการผลิต: ยาสุยูกิ โอดะ
ชุด: เดอะคิงออฟไฟเทอส์
เอนจิน: อันเรียลเอนจิน 4
เครื่องเล่น: เพลย์สเตชัน 4 เพลย์สเตชัน 5 เอกซ์บอกซ์ซีรีส์เอกซ์ ไมโครซอฟท์ วินโดวส์
วางจำหน่าย: 17 กุมภาพันธ์ พ.ศ. 2565
แนว: เกมต่อสู้
รูปแบบ: ผู้เล่นคนเดียว, หลายผู้เล่น
เดอะคิงออฟไฟเทอส์ XV (ญี่ปุ่น: ザ・キング・オブ・ファイターズ XV; อังกฤษ: The King of Fighters XV ) หรือเรียกโดยย่อว่า KOF XV (เคโอเอฟฟิฟทีน) เป็นเกมต่อสู้ของซีรีส์เดอะคิงออฟไฟเทอส์ ซึ่งเป็นภาคที่ 15 และเป็นภาคล่าสุดที่วางจำหน่ายในเดือนกุมภาพันธ์ พ.ศ. 2565 โดยบริษัทเอสเอ็นเคของประเทศญี่ปุ่น
เกมนี้มีการเปิดตัวในงาน EVO 2019 และถูกกำหนดวางจำหน่ายในปี พ.ศ. 2563 แต่ได้ถูกเลื่อนออกไปเป็นปี พ.ศ. 2564 เนื่องจากการแพร่ระบาดของโรคติดเชื้อไวรัสโคโรนา 2019 (โควิด-19) ต่อมาในกลาง พ.ศ. 2564 ทางบริษัทเอสเอ็นเคได้ประกาศขอเลื่อนการวางจำหน่ายเกมนี้อีกครั้งไปเป็นวันที่ 17 กุมภาพันธ์ พ.ศ. 2565 เนื่องจากการระบาดของโรคโควิด-19ในประเทศญี่ปุ่นทวีความรุนแรงมากขึ้น เกมนี้ได้ประกาศว่าจะวางจำหน่ายให้กับเครื่องเพลย์สเตชัน 4/5, เอกซ์บอกซ์ซีรีส์เอกซ์/เอส, วินโดว์ส 10, สตีมและเอปิค เกม
KOF XV เป็นภาคที่ 2 ของเนื้อเรื่องตอนที่ 4 ของซีรีส์และเป็นเกมแรกของซีรีส์เดอะคิงออฟไฟเทอส์ ที่ทางเอสเอ็นเคใช้เอนจิน อันเรียลเอนจิน 4 ในการพัฒนาเกม และเป็นที่เกมที่ 2 ที่ทางเอสเอ็นเคใช้เอนจินนี้พัฒนาเกมซึ่งเกมแรกคือ ซามูไรสปิริต (2019)
ต่อมาในเดือนสิงหาคม พ.ศ. 2565 หลังจากจบงาน EVO 2022 ทาง SNK ได้ประกาศว่าตัวเกมจะรองรับในการเล่นแบบ Cross Platform หรือการเล่นด้วยกันแบบข้ามระบบแพล็ตฟอร์มในรูปแบบออนไลน์ กล่าวคือไม่ว่าผู้เล่นจะมีเครื่องคอนโซลหรือคอมพิเวเตอร์ก็สามารถเล่นด้วยกันได้ทั้งหมด ซึ่งการอัปเดตนี้จะเกิดขึ้นใน พ.ศ. 2566
รูปแบบการเล่น

ภาคนี้ยังใช้ระบบการเล่นแบบทีมปะทะทีมโดยที่แต่ละทีมจะมีสมาชิก 3 คนมาต่อสู้กัน นอกจากนี้ยังได้นำระบบจากภาคก่อนๆมาใช้กับภาคนี้และยังมีระบบใหม่ที่เพิ่มเข้ามาอาทิเช่น
SHATTER STRIKE เป็นโจมตีพิเศษที่หวังผลได้ทั้งเกมรุกและเกมรับขึ้นอยู่ตามสถานการณ์นั้นๆ หากเป็นฝ่ายรุกในการใช้ Shatter Strike จะทำให้คู่ต่อสู้เกิดอาการค่อยๆทรุดลงกับพื้น นอกจากนี้ระบบนี้ยังสามารถใส่ไปในระหว่างการโจมตีต่อเนื่อง (คอมโบ) ให้สร้างความเสียหายกับคู่ต่อสู้ให้มากขึ้นอีกได้ ในขณะที่การใช้ Shatter Strike ในเกมรับจะเป็นการโจมตีในขณะที่คู่ต่อสู้โจมตีอยู่เพื่อพลิกกลับมาเป็นฝ่ายโจมตีแทน (หากทำสำเร็จจะทำให้ได้เกจเพิ่มในเพาเวอร์เกจขึ้นมา 50% ของเกจ) การใช้ Shatter Strike นี้ผู้เล่นจะต้องสะสมเพาเกอร์เกจ 1 เกจขึ้นไปจากนั้นให้กดคอมมานด์ ↓ ↘ → + ต่อยหนักกับเตะหนักพร้อมกัน
MAX MODE ระบบ MAX MODE ได้รับการปรับปรุงจากภาคที่แล้ว วิธีการเข้าสู่โหมดนี้คือจะต้องมีเพาเวอร์เกจอย่างน้อย 2 เกจและกดปุ่มเตะเบากับต่อยหนักพร้อมกัน ตัวละครจะเรืองแสงสีฟ้าและทำให้พลังการโจมตีนั้นเพิ่มขึ้นรวมไปถึงการทำลายการป้องกันของคู่ต่อสู้จะทำได้เร็วขึ้นกว่าปกติด้วย (คล้ายกับสภาวะการเพิ่มพลังของ ADVANCED MODE ใน KOF97-98)
MAX MODE QUICK หากผู้เล่นกำลังทำการโจมตีต่อเนื่องอยู่แล้วกดคำสั่ง MAX MODE ตัวละครจะเรืองแสงเป็นสีชมพู การใช้ MAX MODE QUICK นี้เหมาะสำหรับการทำคอมโบต่อเนื่องเพื่อสร้างความเสียหายแก่คู่ต่อสู้ได้มากกว่าปกติ แต่การเข้าสํ่โหมดแบบเร็วเช่นนี้จะไม่ได้เพิ่มพลังการโจมตีและไม่ได้เพิ่มการทำลายการป้องกันของอีกฝ่ายเหมือนการเข้า MAX MODE ปกติ นอกจากนี้เกจ MAX MODE QUICK จะมีขนาดที่สั้นกว่า MAX MODE ในแบบปกติด้วย
RUSH ระบบช่วยเหลือผู้เล่นหน้าใหม่โดยที่จะสามารถทำคอมโบได้ง่าย ๆ โดนการกดปุ่มต่อยเบารัว ๆ ขณะเข้าใกล้คู่ต่อสู้ หากผู้เล่นมีเพาเวอร์เกจสะสมในขณะที่ทำ RUSH จะทำให้ใช้ท่าไม้ตายสุดยอดที่มีความรุนแรงตามจำนวนของเพาเวอร์เกจที่สะสมไว้
EX Move เป็นการใส่คำสั่งของท่าไม้ตายแบบกด 2 ปุ่มพร้อมกัน (ต่อยเบากับต่อยหนักพร้อมกันหรือเตะเบากับเตะหนักพร้อมกันแล้วแต่การใส่คำสั่งของแต่ละท่า) เพื่อเพิ่มประสิทธิภาพท่าไม้ตายนั้นๆให้ดีขึ้นกว่าปกติ โดยจะต้องสะสมเพาเวอร์เกจมากกว่า 50% ขึ้นไปในการทำ นอกจากนี้หากอยู่ใน MAX MODE (ทั้งแบบปกติและแบบ QUICK) จะสามารถใช้ EX Move ได้ไม่จำกัดจนกว่าเกจ MAX MODE จะหมด (จะเปลี่ยนมาใช้เกจ MAX MODE แทน)
รายชื่อตัวละคร

ในวิดีโอตัวอย่างของเกมที่เผยแพร่ในเดือนสิงหาคม พ.ศ. 2564 มีการประกาศว่าเกมนี้จะมีตัวละครเริ่มแรกในวันจำหน่ายที่ 39 คน (13 ทีม)
หมายเหตุ - ชื่อตัวละครที่เป็นตัวอักษรตัวหนาคือตัวละครใหม่ , ชื่อตัวละครที่เป็นตัวเอนคือตัวละครที่ไม่ได้มาจากภาคที่แล้ว (มาจากภาคอื่นก่อนหน้านี้)
| 0 | 1 | 2 | 3 |
| --- | --- | --- | --- |
|  ทีมตัวเอก  ชุนเอย์   เหมยเทียนคุน   เบนิมารุ นิไคโด ทีมไตรเทวภัณฑ์  เคียว คุซานางิ   อิโอริ ยางามิ   ชิซึรุ คางุระ ทีมเฟทัลฟิวรี่  เทอร์รี่ โบการ์ด   แอนดี้ โบการ์ด   โจ ฮิงาชิ ทีมโอโรจิ  ยาชิโระ นานาคาเสะ   เชอร์มี่   คริส |  ทีมอาร์ตออฟไฟติ้ง  เรียว ซากาซากิ   โรเบิร์ต การ์เซีย   คิง ทีมอิคาริ  เลโอน่า ไฮเดิร์น   ราล์ฟ โจนส์   คลาร์ก สตีล ทีมสายลับ  บลู แมรี่   เวเนสซ่า   เลือง ทีมซูเปอร์นางเอก  อาเธน่า อาซามิยะ   ไม ชิรานุอิ   ยูริ ซากาซากิ |  ทีมจีเอดับเบิ้ลยู (กาแล็คซี่แอนทอนเรสต์ลิง)  อันโทนอฟ   รามอน   คิง ออฟ ไดโนซอร์ ทีมคู่แข่ง  อิสล่า   ไฮเดิร์น   โดโลเรส ทีม K'  K'   แม็กซิม่า   วิป ทีมโครห์เนน  โครห์เนน แม็คดากัลล์   คูล่า ไดมอนด์   อังเฮล |  ทีมแอช  แอช คริมสัน   อลิซาเบธ บลังทอร์ช   คุคริ บอส  รีเวิร์ส (รองบอส)   โอโตม่า=ราก้า (บอสใหญ่)   |
ต่อมาทาง SNK ได้ประกาศตัวละครพิเศษในรูปแบบของ DLC ซึ่งมีการเผยออกมาแล้ว 4 ทีมซึ่งจะวางจำหน่ายในปี พ.ศ. 2565 นอกจากนี้ทาง SNK ได้เปิดเผยตัวละครพิเศษนั่นคือ โอเมก้า รูกัล ซึ่งจะมาให้เล่นแบบไม่มีค่าใช้จ่ายและเพิ่มโหมดพิเศษที่มีรูกัลด้วย กำหนดการของอัปเดตฟรีนี้จะอยู่ในวันที่ 14 เมษายน พ.ศ. 2565
| 0 | 1 | 2 | 3 |
| --- | --- | --- | --- |
|  ทีมกาโร่  ร็อค ฮาวเวิร์ด   บี.เจเน็ต   กาโต้ ตัวละครพิเศษ  โอเมก้า รูกัล |  ทีมเซาธ์ทาวน์  กีส ฮาวเวิร์ด   บิลลี่ คาน   ริวจิ ยามาซากิ |  ทีมโอโรจิที่พลังตื่นขึ้นมา  โอโรจิยาชิโร่   โอโรจิ เชอร์มี่   โอโรจิคริส |  ทีมซามูไร  ฮาโอมารุ   นาโครูรู   ดาร์ลิ แด็กเกอร์   |
หลังจากจบงาน EVO2022 ทาง SNK ได้ประกาศว่าจะเปิดตัว DLC ใน Season ที่ 2 ของเกมและในเดือนมกราคม พ.ศ. 2566 SNK ได้เปิดตัว DLC ของ Season ที่ 2 ซึ่งจะเป็นการทะยอยจัดจำหน่ายตามแผนงานที่เปิดตัวออกมา โดยที่จะมี 7 ตัวละครดังนี้
รายชื่อตัวละคร > ตัวละครพิเศษใน Season 2

ชินโง ยาบุกิ
คิม คัพฮวาน
ซิลวี่ พอลล่า พอลล่า
เกนิตส์ (ไม่มีค่าใช้จ่าย)
นาจด์
ตั้วหลง
ฮินาโกะ ชิโจ
ในเดือนมิถุนายน พ.ศ. 2567 SNK ได้ประกาศว่าจะมีการเพิ่ม DLC ตัวละครพิเศษให้กับเกม ต่อมาในเดือนกรกฎาคมปีเดียวกัน SNK ได้ประกาศตัวละครพิเศษที่งาน EVO2024 ซึ่งมีอยู่ 2 ตัวละคร ดังนี้
มาชัวร์
ไวส์
โดยที่ทั้งมาชัวร์กับไวส์จะออกมาให้เล่นในเดือนธันวาคม พ.ศ. 2567